﻿ कोच माइक हेसन ने किया ऐलान- इस तारीख से शुरू होगा RCB का अभ्यास कैंप | CricketCountry.com हिन्दी
इंडियन प्रीमियर लीग 2020 टूर्नामेंट 29 मार्च से शुरू होगा।
| Updated : February 24, 2020 4:45 PM IST
रॉयल चैलेंजर्स बैंगलोर (File photo)
नए रंग-रूप और नए लोगो के साथ विराट कोहली की रॉयल चैलेंजर्स बैंगलोर टीम इंडियन प्रीमियर लीग के 13वें सीजन में एक बार फिर पहले खिताब की तलाश में उतरेगी। RCB फ्रेंचाइजी के कोच माइक हेसन ने फैंस को खबर दी है कि टीम 21 मार्च से बैंगलोर में अभ्यास कैप शुरू करेगी।
पूर्व क्रिकेटर ने ट्वीट किया, “मुझसे पूछे जाने वाले सभी सवालों के जवाब में: रॉयल चैलेंजर्स बैंगलोर का ट्रेंनिंग कैंप, हमारे पूरे स्क्वाड के साथ 21 मार्च को बैंगलोर में शुरू होगा। तब तक ज्यादातर अंतरराष्ट्रीय और घरेलू खिलाड़ी फ्री हो जाएंगे। उससे पहले निजी काम किया जा रहा है।”
UPDATE : In reply to many queries re: @RCBTweets Training camp…..Our full squad camp starts on 21st March in #Bengaluru the majority of International and Domestic player commitments are finished at that time. Individual work still happening prior to then also
IPL 2020 में बैंगलोर टीम का पहली मुकबला 31 मार्च को दिनेश कार्तिक की अगुवाई वाली कोलकाता नाइट राइडर्स से होगा। पिछले तीन सीजन से प्लेऑफ में ना पहुंच पाने वाली बैंगलोर फ्रेंचाइजी ने साल 2016 में अपना सर्वश्रेष्ठ प्रदर्शन किया था। जब कोहली की कप्तानी में टीम फाइनल तक पहुंची थी लेकिन निर्णायक मुकाबले में उन्हें सनराइजर्स हैदराबाद के खिलाफ हार का सामना करना पड़ा था।
RCB का फाइनल स्क्वाड: विराट कोहली, एबी डिविलियर्स, गुरकीरत मान, देवदत्त पादिक्कल, एरोन फिंच, युजवेंद्र चहल, मोहम्मद सिराज, उमेश यादव, नवदीप सैनी, केन रिचर्डसन, डेल स्टेन, इसुरु उदाना, मोइन अली, पवन नेगी, शिवम दुबे, वाशिंगटन सुंदर, क्रिस मॉरिस, पवन देशपांडे, पार्थिव पटेल, जोशुआ फिलिप, शाहबाज़ अहमद
First Published on February 24, 2020 4:09 PM IST
Last updated on February 24, 2020 4:45 PM IST